Likatsin 111 (Art. 111). Para xmatlanikan takgxtakgajne xtlawá xlakaxtlawananín chu xatakaxtlawanín tapakgsin nak Makgantaxtuninanín tamakxtumin, xla xapuxku Makgatankgsananín xalak liw Lanka Xpumapakgsin Xalilakkaxlan xalak Pulatamatni Lilakgatúm, xla Matanksanatapakgsit xalak Puchiwinkàn Liw langa xa Pumakatanksan Pulakalhkayawan, Makgmakgalhchiwinanín xa –putùm makgatanksananín Pulatamatni lilakatum, xalimakaskujnà xa Pumapakgsin, xla xakaxtlawananín nemá anà nak Tamakxtumit xa xlikilhpulakni Lipulatamatni, namá xla lanka Liakgawaná xalak Tapakgsintachixkuwit chu Xaliakgawana xalanga xatalakkaxlan xalak Lipulatamatni Xlikilhpulakni, chuná litúm xla Mapakgsiná makgmakgalhchiwininá xawá makgmakgalhchiwinanín xa pulakalhkayawan xala nak tamakgalhchiwinitat liputum xalak ixpukgantaxtun tachixkuwit lipulatamatni lilakxtúm xa pulakalhkayawan, xa litakalhkatayan xatatokglhni akxnì ixmakgantaxtinilh ixtaskujut, xla xputamakxtumit ixkaxtlawanín tapakgsit natawanán xla ixlichalhuwa litúm la xla ti xtanuma chu xwi nak tamakgstokgnì, para wi usu niwí kilhtamakú xlakata namalakgsiyán pala xlá nixtalulokgnít.
Para xa talakaxlá putamakxtumit nawán ni chu na tachokgóy paks tuku ixtlawamakgóy, wa xla ni wa laniyan xpalakata wa xa liyawamakgólh namá xalitakalhkatayat xatatokglhni nitachokgóy akxní namá xla ti ni liyawmakán tsputnít xtatlawá xa'akpuxkunilh, xla pi wa ja'é ni'akxilh chu ni'akgatanksáy xla xlichipaxní xlá liyawmakgonít.|Para namá xaputamakxtumit nawankán pi matlanikán namastá xpalakata natlawá, chu ti kgalhí xatalulokgni nalitamakgxtakgkgó nak xaMapakgsiná xpalakata natlawakgó xlilat la wan xalitapakgsit.Chu xaLanga puxku Mapakgsiná xla Tachixkuwitapakgsit, watiyá naklay xlakata malakgsinán nak xla Putamakxtumiy xtalakkaxtlawan tlawananín tapakgsit la wan lisputut xalikatsin 110. Nak ja'é chu xa Xputamakxtumit xtalakkaxtlawananín tapakgsit xlakán natalakkaxlay la wan xalichipaxni nak xla lilakkaxtlawan tapakgsin xatakgxtakgajne taliwalinkan.|Xlakata xmatlaní natlawá xatakgxtakgajne la xla tatokglhnín lipulatamatnín lilakgxtum xla xa Langa Mapakgsinanín xalak pulatamanín, ixlakkaxtlawanín xakatalakatsú, xa Makgatanksananín Tapakgsit xalak Langa Pumakgatanksan xatalakkaxlan xla nak Pulatamanín chu nak xla kitaxtut xalitaskujnanín xlakán Makgmakgalhchiwinanín xaPutúm Makgatanksaninanín xakatalakatsú, stalaninan xapiwá taskujut nemá ixwijá nak ja'é Likatsin, xawa nak ja'é chu xkilhuwanankán, xa xatachiwinankanít xala Nikù xmin wa xlakata na natalikatsiniyán xaxlakán xpukaxtlawankán tapakgsit xakatalakatsutìn, xlakata nak ixtaskujut natlawáy la xlakchani limatlanít.|Xla xtachiwinankanít chu ixlisputut la wan xaxlakán Xaputamakxtuminín xakaxtlawaníntapakgsit chu xtalakkaxtlawanín tapakgsit xla wa chu nilakatakikanán.|Tu na lá xlakata namá xatachiwinankanín xlakata natawila kilhtamakù chu tlan talatakikán xla ni xtalokgnilh natapunukàn xla xtaskujut akxni xtitaxtuma chu xwi nak lia'an xataxtakajne. Pala ja'é xla nilisputa nak xatalakgxokgot nemá ni xliyawamakgoy nemá xla ni ixtalolokgnilh tlan na tanuparay nak xtaskujut aná ni ixstujmakgolh. Pala namá xatalakgxokgón wan pi wa ya talolokgni chu wa xlá tatokglhi xtlawalh akxni xakgpukumakgolh namá tach'in ni xkamaxki xalimatsankgen.|Nak xatalákapun xa xla xamatixtum xlatamat tachixkuwit nemá xla tatlaway xatalakatakit xaliputunu skujnalimaktayanin kakapúlhuwa ni ixtalakaskinkán xatalichíwinankán xala Nikù xmin.|Xla xalitapatinánkán taxtakajne natawalinkán la wan na xatatlawanintapakgsit xataxtakajne, chu xlá ja'é talákgalhinin na xla talitalhkatayat ti tlawalh kamaxkikán aktsú litamastukut ya lakgtaxtutaman usu na tlawa tu xtalakalhinikán namá xalitakgalhinit, ixmatlanitlá nalikaxtlawà xlakata xtunú la litlajanilh xalimatajin tumin chu xa xtalakaskin na xokgokan tu makgtika chu xa xtakalhinit nemá xlitaxtucha xla tu tlawalh nixlakutitum xla litapatininankán xalaktaxtutaman ni na malhuwinankán xla xliakgtutu xa xla xalimakinilh nemá xlitlajalh usu namá xla xatalikalhinilh nemá xtlawalh.